17/08/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Corrección de erros do anuncio 2018/6106 publicado no BOP número 155 do 16 de agosto de 2018, “Acordo do 10 de agosto de 2018 polo que se somete a información pública a solicitude de autorización administrativa.”

Producidos erros na edición do anuncio 2018/6106 publicado no BOP número 155 do 16 de agosto de 2018, “Acordo do 10 de agosto de 2018, da Xefatura Territorial da Coruña, polo que se somete a información pública a solicitude de autorización administrativa de construción e de declaración de utilidade pública, en concreto, dunha instalación de transporte de enerxía eléctrica nos termos municipais de Lousame, Rois, Brión, Negreira, Outes e Mazaricos”, publicase de novo íntegramente como corrección de erros: “. Acordo do 10 de agosto de 2018, da Xefatura Territorial da Coruña, polo que se somete a información pública a solicitude de autorización administrativa de construción e de declaración de utilidade pública, en concreto, dunha instalación de transporte de enerxía eléctrica nos termos municipais de Lousame, Rois, Brión, Negreira, Outes e Mazaricos. Expediente: IN407A 2010/269-1 Solicitante/promotor: RED ELECTRICA DE ESPAÑA, S. A. U. Denominación: LAT 220 kV DC Lousame-Mazaricos. Termos municipais: Lousame, Rois, Brión, Negreira, Outes e Mazaricos. ANTECEDENTES: Primeiro. –Por Resolución do 27 de marzo de 2017 (DOG n.º 100, do 29/05/2017), a Dirección Xeral de Enerxía e Minas, deu publicidade da declaración de impacto ambiental formulada pola Dirección Xeral de Calidade Ambiental e Cambio Climático o 22 de febreiro de 2017, relativa ás instalacións eléctricas nova subestación 220 kV de Lousame, LAT 220 kV DC Lousame - Mazaricos, LAT 220 kV DC E/S na subestación Lousame da LAT Santiago - Tambre e LAT 220 kV DC Lousame - Tibo, promovidas por RED ELECTRICA DE ESPAÑA, S. A. U. nas provincias de A Coruña e Pontevedra. Segundo. –Por Resolución do 20 de xullo de 2017 (DOG n.º 167, do 04/09/2017 – BOP n.º 155, do 17/08/2017), a Dirección Xeral de Enerxía e Minas, outorgou a RED ELECTRICA DE ESPAÑA, S. A. U. a autorización administrativa da instalación de transporte de enerxía eléctrica denominada LAT 220 kV DC Lousame - Mazaricos, nos termos municipais de Lousame, Rois, Brión, Negreira, Outes e Mazaricos, na provincia da Coruña (expediente IN407A 2010/269-1). Terceiro. –Con data 3 de abril de 2018, dentro do prazo recollido na Condición Terceira da resolución anterior, o promotor presentou no Rexistro Electrónico da Xunta de Galicia (n.º entrada 2018/882177) a solicitude de autorización administrativa de construción e de declaración de utilidade pública, en concreto, achegando o preceptivo proxecto de execución da infraestrutura LAT 220 kV DC Lousame - Mazaricos redactado por técnico competente no que se inclúen, conforme se dispón nos artigos 130, 131 e 143 do Real Decreto 1955/2000, do 1 de decembro, as correspondentes memoria, plans, presuposto, separatas e relación de bens e dereitos afectados e no que se desenrolan os aspectos técnicos da instalación de referencia, aos efectos do establecido nos artigos 131, 144, 146 e 148 do dito texto lexislativo. CARACTERÍSTICAS TÉCNICAS: Obxecto: acción estructural para a resolución de restriccións técnicas (RRTT) e incorporación ao mallado da rede de transporte. LAT trifásica con dous condutores por fase, en configuración de dobre circuíto (DC), a 220 kV de tensión nominal, de 27.687 metros de lonxitude, en condutor tipo AL/AW CONDOR, tendida en vinteunha (21) alineacións sobre torres metálicas de celosía enclavadas en zapatas de formigón individuais, para unha capacidade térmica de transporte de 788 MVA/circuíto (verán) e de 881,9 MVA/circuíto (inverno), coa orixe en posición de liña instalada na subestación Lousame (expediente IN407A 2009/471-1) e remate en posición de liña instalada na subestación Mazaricos (expedientes IN407A 1999/84-1 e IN407A 2009/472-1). Condutor composto terra - óptico tipo OPGW-TIPO1-17kA-15.3 e condutor de terra convencional tipo ALUMOWELD 7n7. Illadores de vidro. LEXISLACIÓN DE APLICACIÓN: – Lei 39/2015, do 1 de outubro, do procedemento administrativo común das administracións públicas (BOE n.º 236, do 2/10/2015). – Lei 40/2015, do 1 de outubro, do réxime xurídico do sector público (BOE n.º 236, do 2/10/2015). – Lei 24/2013, do 26 de decembro, do sector eléctrico (BOE n.º 310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE n.º 310, do 27/12/2000). – Resolución do 19 de febreiro de 2014, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG n.º 54, do 19 de marzo de 2014). – Lei do 16 de decembro de 1954, sobre expropiación forzosa (BOE n.º 351, do 17/12/1954). – Decreto do 26 de abril de 1957 polo que se aproba o regulamento da Lei de expropiación forzosa (BOE n.º 160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de Expropiación Forzosa, do 16 de decembro de 1954 (BOE n.º 351, do 17/12/1954). Todas aquelas persoas ou entidades que se consideren afectadas poderán examinar o expediente e presentar as alegacións que estimen pertinentes no Servizo de Enerxía e Minas da Xefatura Territorial da Consellería de Economía, Emprego e Industria, sita na rúa Vicente Ferrer, 2-2.º andar, 15071 A Coruña, no prazo de vinte días a partir do día seguinte ao da última publicación deste acordo. Así mesmo, para dar cumprimento ao disposto no artigo 44 da Lei 39/2015, do 1 de outubro, cando as persoas propietarias ou titulares de dereitos sobre predios afectados sexan descoñecidos, se ignore o lugar de notificación ou ben, intentada esta, non se puidese practicar, a notificación farase por medio dun anuncio publicado no Boletín Oficial del Estado. A Coruña, 10 de agosto de 2018. O Xefe territorial da Coruña Alvaro Roberto Leiceaga Boulbars